
מכרז פומבי מס' 10/13 למתן שירותי כתיבה, עריכה, תרגום וייעוץ בשפה האנגלית למשרד להגנת הסביבה
המשרד להגנת הסביבה מעוניין לרכוש שירותי כתיבה, עריכה, תרגום וייעוץ בשפה האנגלית והכל כפי המפורט במסמכי המכרז. המציע רשאי להגיש מועמדותם של צוות המורכב משני (2) נותני שירותים האחד מתרגם מעברית לאנגלית והשני מתרגם מאנגלית לעברית. או לחילופין, הגשת הצעה בעבור מתרגם אחד שיבצע את שני סוגי התרגום. 

תקופת ההתקשרות הינה לשנה אחת החל מיום החתימה על הסכם ההתקשרות. למשרד נתונה אופציה חד צדדית ובלעדית, בהודעה בכתב ומראש, להאריך את תקופת ההתקשרות לשתי תקופות נוספות, בנות שנה כל אחת, אם ישתכנע כי קיים צורך בכך. סך תקופות ההתקשרות לא יעלה במצטבר על שלוש (3) שנים. 

המכרז הינו מכרז עם בחינה דו שלבית, הצעות המחיר יוגשו בנפרד מחלקי ההצעה האחרים ויסומנו כהצעות מחיר.
את מסמכי המכרז ניתן להוריד מאתר האינטרנט של המשרד להגנת הסביבה בכתובת: www.sviva.gov.il או מאתר מנהל הרכש. 
מועד אחרון להגשת הצעות יום רביעי כ"ב בטבת  תשע"ד 25.12.13  עד השעה 13:00 בתיבת המכרזים במשרד להגנת הסביבה, כנפי נשרים 5, קומת כניסה, ירושלים.
תנאי סף:
1. הצגת תעודות אישורים רישיונות והיתרים על פי דין;
2. תנאי סף מנהליים ומקצועיים כמפורט במסמכי המכרז;
